Izvadak iz važećeg *Pravilnika o razvrstavanju i minimalnim uvjetima ugostiteljskih objekata iz skupina »restorani«, »barovi«, »catering objekti« i »objekti jednostavnih usluga«* (NN82/07):

***Restoran***– ugostiteljski objekt u kojem se pretežito pripremaju i uslužuju topla i hladna jela koja zahtijevaju složeniju pripremu, te ostala jela i slastice, uslužuju pića i pripremaju i uslužuju napici. Restoran može biti klupskog tipa.

***Gostionica***– ugostiteljski objekt u kojem se pretežito pripremaju i uslužuju gotova uobičajena domaća topla i hladna jela, te uslužuju pića, pripremaju i uslužuju napici. U gostionici gostima se mogu pružati i usluge smještaja u sobama. Gostionica može imati najviše 7 soba.

***Krčma***– ugostiteljski objekt u kojem se pretežito uslužuju pića, pripremaju i uslužuju napici, te hladna jela, a mogu se pripremati i usluživati topla jela uobičajena za kraj u kojem je ugostiteljski objekt.

***Konoba*** – ugostiteljski objekt u kojem se pretežito uslužuju vino i rakija iz kraja u kojem je ugostiteljski objekt, te pripremaju i uslužuju karakteristična jela primorskog kraja, a mogu se usluživati i druga pića i pripremati i usluživati napici.

**Napomena:**

Na temelju *Pravilnika o razvrstavanju i minimalnim uvjetima ugostiteljskih objekata iz skupina »restorani«, »barovi«, »catering objekti« i »objekti jednostavnih usluga«* (NN82/07), prihvatljivi su oni zahtjevi za kredit koji imaju važeće Rješenje za obavljanje ugostiteljske djelatnosti za jednu od gore navedenih vrsta ugostiteljskih objekata, izdano od nadležnog tijela ili zahtjev za izdavanje Rješenja, odnosno u zahtjevu se traži kredit za kupnju, izgradnju, uređenje, modernizaciju, proširenje kapaciteta, nabavu opreme ili pojedinih dijelova opreme za jednu od gore navedenih vrsta ugostiteljskih objekata.